Sent Joan de Blanhac
Sent Joan de Blanhac (Saint-Jean-de-Blaignac en francés) es una comuna occitana deu Vasadés istoric, en Guiana, administrada per lo departament de Gironda e la region de Novèla Aquitània, ancianament d'Aquitània.

Geografia
Lo borg es bastit sus un travèrs que domina la Dordonha e son pont sus la RD 670. Sent Joan de Blanhac es un caireforc rotièr modèste, mes d'importància au mens comparabla a Rausan e a Blasimont : RD 670 (Tolosa)-La Rèula-Liborna, RD 18 Gençac-Brana, RD 119 e 123 cap a Castilhon, que se contunhan per la RD 128E5 cap a Naujan e Postiac e la RD 119E3 cap a Jugasan, RD 119 e 123, autes camins cap a Rausan. Sa foncion comerciala actuala es quasi nulla pr'aquò : los comèrcis son sustot a Lavanhac, dens la ribèira, sus la comuna de Senta Tèrra.

Perimètre deu territòri

Toponimia
Las fòrmas ancianas son : Blannag (ecclesia de ~), sense data, Blanac (Helias de ~), sense data, Blagnac (aecclesia de ~), en 1114, Blaignag (aecclesia S. Johannis de ~), en 1115, Blagniacum (apud ~), en 1155-1183 . Lo nom vendré d'un nom latin d'òme Blannius o Blandius, emb lo sufixe -acu(m) , latinizacion deu sufixe gallés -acon. (Sent Joan de) Blanhac èra donc probablament una anciana granda propietat antica qu'avèva per mèste Blannius o Blandius.

Istòria
Sent Joan de Blanhac èra un pòrt e un peatge sus la Dordonha .

Administracion

 Abans la refòrma cantonala de 2014, aplicada en 2015, la comuna èra deu canton de Pujòus; es adara deu canton des Côteaux de Dordogne (en francés)

Demografia

Lòcs e monuments
 Anciana glèisa priorala deu sègle XII, que dependé de l'abadia de La Seuva Majora, fortificada au sègle XIV.

Personalitats ligadas emb la comuna

Veire tanben

Ligams extèrnes

Nòtas

Comuna de Gironda
Comuna de Guiana
Comuna d'Aquitània (Occitània)